CELEX: 52017DP0257
Language: hu
Date: 2017-06-14 00:00:00
Title: Az Európai Parlament 2017. június 14-i határozata a Rolandas Paksas mentelmi jogának felfüggesztésére irányuló kérelemről (2016/2070(IMM))

18.9.2018   
            
            
               HU
            
            
               Az Európai Unió Hivatalos Lapja
            
            
               C 331/151
            
         
      P8_TA(2017)0257
      A Rolandas Paksas mentelmi jogának felfüggesztésére irányuló kérelem
      Az Európai Parlament 2017. június 14-i határozata a Rolandas Paksas mentelmi jogának felfüggesztésére irányuló kérelemről (2016/2070(IMM))
      (2018/C 331/22)
      
         Az Európai Parlament,
      
      
                  —
               
               
                  tekintettel a Litván Köztársaság legfőbb ügyésze által 2016. március 31-én eljuttatott és 2016. április 13-án a plenáris ülésen bejelentett, a Rolandas Paksas mentelmi jogának felfüggesztésére irányuló kérelemre,
               
            
                  —
               
               
                  miután eljárási szabályzata 9. cikke (6) bekezdésének megfelelően meghallgatta Rolandas Paksast,
               
            
                  —
               
               
                  miután eszmecserét folytatott Litvánia legfőbb ügyészével és a Legfőbb Ügyészség szervezett bűnözési és korrupciós ügyekkel foglalkozó vizsgálati osztályának vezető ügyészével,
               
            
                  —
               
               
                  tekintettel az Európai Unió kiváltságairól és mentességeiről szóló 7. jegyzőkönyv 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
               
            
                  —
               
               
                  tekintettel az Európai Unió Bírósága által 1964. május 12-én, 1986. július 10-én, 2008. október 15-én és 21-én, 2010. március 19-én, 2011. szeptember 6-án és 2013. január 17-én hozott ítéletekre (1),
               
            
                  —
               
               
                  tekintettel Litvánia alkotmányának 62. cikkére,
               
            
                  —
               
               
                  tekintettel a Litván Köztársaságban megválasztott európai parlamenti képviselők jogállásáról és munkafeltételeiről szóló törvény 4. cikkére,
               
            
                  —
               
               
                  tekintettel a litván parlament eljárási szabályzatának 22. cikkére,
               
            
                  —
               
               
                  tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,
               
            
                  —
               
               
                  tekintettel a Jogi Bizottság jelentésére (A8-0219/2017),
               
            
                  A.
               
               
                  mivel a Litván Köztársaság legfőbb ügyésze egy bűnügyi nyomozással összefüggésben Rolandas Paksas európai parlamenti képviselő parlamenti mentelmi jogának felfüggesztését kérte;
               
            
                  B.
               
               
                  mivel a legfőbb ügyész kérelme a Rolandas Paksasszal szembeni azon gyanúval kapcsolatos, hogy 2015. augusztus 31-én csúszópénz elfogadásában állapodott meg azért, hogy cserébe közhatóságokra és állami tisztviselőkre gyakoroljon befolyást annak érdekében, hogy hatáskörüket gyakorolják, ami a litván büntető törvénykönyv értelmében bűncselekménynek minősülne;
               
            
                  C.
               
               
                  mivel a 7. jegyzőkönyv 9. cikke szerint az Európai Parlament ülésszakainak ideje alatt az Európai Parlament tagjai saját államuk területén a parlamentjük tagjaira vonatkozó mentességet élvezik;
               
            
                  D.
               
               
                  mivel a Litván Köztársaság alkotmányának 62. cikke szerint a litván parlament (a Seimas) tagjait a parlament jóváhagyása nélkül nem vonhatják büntetőjogi felelősségre, nem vehetik őrizetbe, és szabadságukat semmilyen más formában nem korlátozhatják;
               
            
                  E.
               
               
                  mivel a Litván Köztársaságban megválasztott európai parlamenti képviselők jogállásáról és munkafeltételeiről szóló törvény 4. cikke értelmében amennyiben az európai uniós jogszabályok másként nem rendelkeznek, az európai parlamenti képviselőt a Litván Köztársaság területén ugyanolyan mentelmi jog illeti meg, mint a Litván Köztársaság parlamentjének képviselőjét;
               
            
                  F.
               
               
                  mivel a litván parlament eljárási szabályzatának 22. cikke értelmében parlamenti képviselő a parlament jóváhagyása nélkül nem vonható büntetőeljárás alá, továbbá nem vehető őrizetbe és személyes szabadságában más módon sem korlátozható, kivéve, ha bűncselekmény elkövetése közben tetten érik (in flagranti), amely esetben a legfőbb ügyésznek arról haladéktalanul tájékoztatnia kell a parlamentet;
               
            
                  G.
               
               
                  mivel az eljárási szabályzat 5. cikkének (2) bekezdésével összhangban a parlamenti mentelmi jog nem a képviselők személyes kiváltsága, hanem a teljes Parlament és az egyes képviselők függetlenségének biztosítéka;
               
            
                  H.
               
               
                  mivel a parlamenti mentelmi jog célja a Parlament és képviselői megóvása a parlamenti feladatok teljesítése során végzett, és e feladatoktól elválaszthatatlan tevékenységekkel összefüggésben velük szemben kezdeményezett jogi eljárásoktól;
               
            
                  I.
               
               
                  mivel amennyiben az eljárást a képviselővel szemben nem képviselői feladatainak ellátásával összefüggésben kezdeményezték, a mentelmi jogot fel kell függeszteni, kivéve, ha a jelek arra utalnak, hogy az eljárást azzal a hátsó szándékkal indították, hogy aláássák a képviselő politikai tevékenyégét, és ezáltal a Parlament függetlenségét (fumus persecutionis);
               
            
                  J.
               
               
                  mivel az ez ügyben szolgáltatott bőséges és részletes információk alapján nem indokolt feltételezni, hogy a Rolandas Paksasszal szemben indított eljárást az Európai Parlament képviselőjeként kifejtett politikai tevékenységének aláásása motiválta;
               
            
                  K.
               
               
                  mivel az Európai Parlament nem foglalhat állást a képviselő bűnösségével, illetve ártatlanságával kapcsolatban, sem arról, hogy a neki tulajdonított cselekedetek indokolttá tesznek-e büntetőeljárást, sem pedig arról, hogy a nemzeti jogi és igazságszolgáltatási rendszerek relatív előnyeiről véleményt nyilvánítson;
               
            
               
                  1.
               
               
                  úgy határoz, hogy felfüggeszti Rolandas Paksas mentelmi jogát;
               
            
               
                  2.
               
               
                  utasítja elnökét, hogy haladéktalanul továbbítsa ezt a határozatot és az illetékes bizottság jelentését az illetékes litván hatóságnak és Rolandas Paksasnak.
               
            
         (1)  A Bíróság 1964. május 12-i ítélete, Wagner kontra Fohrmann és Krier, 101/63, ECLI:EU:C:1964:28; a Bíróság 1986. július 10-i ítélete, Wybot kontra Faure és társai, 149/85, ECLI:EU:C:1986:310; a Törvényszék 2008. október 15-i ítélete, Mote kontra Európai Parlament, T-345/05, ECLI:EU:T:2008:440; a Bíróság 2008. október 21-i ítélete, Marra kontra De Gregorio és Clemente, C-200/07 és C-201/07, ECLI:EU:C:2008:579; a Törvényszék 2010. március 19-i ítélete, Gollnisch kontra Európai Parlament, T-42/06, ECLI:EU:T:2010:102; a Bíróság 2011. szeptember 6-i ítélete, Patriciello, C 163/10, ECLI: EU:C:2011:543; a Törvényszék 2013. január 17-i ítélete, Gollnisch kontra Parlament, T-346/11 és T-347/11, ECLI:EU:T:2013:23.